ddrg/super_eurlex huggingface dataset:
(4)

Euroopa Toiduohutusamet (edaspidi „toiduohutusamet“) jõudis oma 23. juuni 2021. aasta arvamustes, (2) (3) järeldusele, et kavandatud kasutustingimuste juures ei avalda Saccharomyces cerevisiae MUCL 39885 preparaat kahjulikku mõju loomatervisele, tarbijaohutusele ega keskkonnale. Toiduohutusamet jõudis samuti järeldusele, et seda preparaati peetakse võimalikuks nahka ja silmi ärritavaks ning nahka ja hingamisteid sensibiliseerivaks preparaadiks. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Toiduohutusamet jõudis ka järeldusele, et sigalaste puhul võib preparaat olla tõhus zootehnilise söödalisandina ning koerte puhul võib preparaat parandada rooja konsistentsi. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
(5)

Määruse (EL) 2019/2033 artikli 23 lõike 1 punkti e alusel toimuvaks hindamiseks peaks pädev asutus olema kohustatud hindama, kas K-CMG meetod on asjakohane, kuivõrd see kajastab investeerimisühingu kauplemisportfelli positsioonide riskiprofiili. Investeerimisühingult tuleks nõuda, et ta võrdleks korrapäraselt omaenda riskihinnangut kliirivate liikmete nõutavate tagatistega, et hinnata, kas need tagatised on endiselt hea näitaja investeerimisühingu tururiski taseme kohta. Pädeva asutuse poolse hinnangu andmise hetkel peaks investeerimisühing võrdlema K-NPR ja K-CMG kohaseid kapitalinõudeid ning tal peaks olema võimalik nende kapitalinõuete erinevust pädevale asutusele piisavalt põhjendada. Pädeva asutuse hinnang peaks olema positiivne ainult siis, kui kõik need tingimused on täidetud. Eelkõige peaks pädev asutus tagama, et investeerimisühing suudab jälgida ja piisavalt põhjendada erinevusi kahe meetodi – K-NPR ja K-CMG – tulemuste vahel, eriti juhtudel, kui nõutavates tagatistes esineb suuri kõikumisi.
(4)

Vormingus, mida liikmesriigid peavad kasutama, et esitada ametile andmed mikroobivastaste ravimite müügi ja kasutamise kohta, tuleks võtta arvesse konkreetseid andmemuutujaid, mis tuleb esitada toote iga esitlusvormi kohta, et amet saaks arvutada mikroobivastaste toimeainete koguse veterinaarravimites, mis on andmete kogumise aastal müüdud iga liikmesriigi kohta selle territooriumil kasutamiseks. Need andmemuutujad peaksid võimaldama ametil arvutada ka mikroobivastaste toimeainete koguse ravimites, mida on andmete kogumise aastal kasutatud kindla loomaliigi või kategooria puhul iga liikmesriigi kohta selle territooriumil. Liikmesriigid peaksid esitama ametile aruandeaasta kohta täiendavaid andmemuutujaid, et andmeid oleks võimalik täpselt analüüsida ja tõlgendada.
(216)

Seoses väitega aruande staatuse kohta ELi õigusaktide alusel tuletas komisjon meelde, et alusmääruse artikli 2 lõike 6a punktis c ei ole olulisi moonutusi käsitlevate aruannete kindlat vormi ette kirjutatud, samuti ei ole selles sättes kindlaks määratud avaldamiskanalit. Aruanne on faktidel põhinev tehniline dokument, mida kasutatakse ainult kaubanduse kaitsemeetmetega seotud uurimiste kontekstis. Seepärast oli asjakohane avaldada aruanne komisjoni talituste töödokumendina, kuna see on üksnes kirjeldav ega väljenda poliitilisi seisukohti, eelistusi ega otsuseid. See ei mõjuta aruande sisu, nimelt erapooletuid teabeallikaid Hiina majanduse oluliste moonutuste olemasolu kohta, mis on oluline alusmääruse artikli 2 lõike 6a punkti c kohaldamisel. Seoses väitega, et aruanne on ühekülgne ja ebaõige, märkis komisjon, et aruanne on ulatuslikele erapooletutele tõenditele, sealhulgas Hiina valitsuse avaldatud õigusaktidele, määrustele ja muudele ametlikele poliitikadokumentidele, rahvusvaheliste organisatsioonide kolmandate isikute aruannetele, akadeemilistele uuringutele ning teadlaste artiklitele ja muudele usaldusväärsetele sõltumatutele allikatele tuginev terviklik dokument. See on avalikkusele kättesaadav alates 2017. aasta detsembrist, nii et kõigil huvitatud isikutel oli piisavalt võimalust seda ja selle aluseks olevaid tõendeid ümber lükata, neid täiendada või kommenteerida. Komisjon märkis selles küsimuses samuti, et Hiina valitsus viitas aruande puudustele vaid üldsõnaliselt ja abstraktselt ega lükanud mingil viisil ümber aruande sisu ega selles esitatud tõendeid. Vastuseks väitele enamsoodustusrežiimi põhimõtte rikkumise kohta tuletas komisjon meelde, et alusmääruse artikli 2 lõike 6a punkti c kohaselt koostatakse riigi kohta aruanne üksnes juhul, kui komisjonil on põhjendatud viiteid oluliste moonutuste võimaliku esinemise kohta konkreetses riigis või mõnes selle sektoris. Alusmääruse artikli 2 lõike 6a uute sätete jõustumisel 2017. aasta detsembris olid komisjonil sellised viited moonutuste kohta Hiinas olemas. Komisjon avaldas 2020. aasta oktoobris ka aruande moonutuste kohta Venemaal (53) ning vajaduse korral võidakse edaspidi koostada aruandeid ka teiste riikide kohta. Peale selle tuletas komisjon meelde, et aruanded ei ole artikli 2 lõike 6a kohaldamiseks kohustuslikud. Artikli 2 lõike 6a punktis c kirjeldatakse tingimusi, mille puhul komisjon annab välja riigiaruandeid, ning vastavalt artikli 2 lõike 6a punktile d ei ole kaebuse esitajad kohustatud aruannet kasutama ning vastavalt artikli 2 lõike 6a punktile e ei ole riigiaruande olemasolu tingimus artikli 2 lõike 6a kohase uurimise algatamiseks. Artikli 2 lõike 6a punkti e kohaselt annab piisavalt alust uurimise algatamiseks see, kui kaebuse esitajad on esitanud piisavaid tõendeid oluliste moonutuste kohta mis tahes riigis ja need vastavad artikli 2 lõike 6a punkti b kriteeriumidele. Seetõttu kehtivad riigis esinevaid olulisi moonutusi käsitlevad eeskirjad vahet tegemata kõigi riikide kohta, olenemata riigiaruande olemasolust. Seega määratluse poolest ei riku riigis esinevaid moonutusi käsitlevad eeskirjad enamsoodustusrežiimi põhimõtet.
(9)

Lisaks leiab komisjon, et Spodoptera exigua multikapsiidse nukleopolühedroviiruse (SeMNPV) isolaat BV-0004 on madala riskiastmega toimeaine vastavalt määruse (EÜ) nr 1107/2009 artiklile 22. Spodoptera exigua multikapsiidse nukleopolühedroviiruse (SeMNPV) isolaat BV-0004 on mikroorganism, mis vastab määruse (EÜ) nr 1107/2009 II lisa punktis 5.2 sätestatud tingimustele, kuna see kuulub sugukonda Baculoviridae ja sellel ei ole tõendatud kahjulikku mõju sihtrühma mittekuuluvatele putukatele.
Artikkel 3

Külmutatud ja töödeldud karpe käsitlevad meetmed

2. Liikmesriigid teevad vajalikud testid, et teha kindlaks:

3. Saadetised, millele on tehtud lõigetes 1 ja 2 osutatud testid, jäävad asjaomases piirikontrollipunktis pädevate asutuste järelevalve alla seni, kuni nende testide tulemused on kätte saadud ja neid on hinnatud.
(4)

Teine probleem on see, et logistilistel ja rahalistel põhjustel ei saa jätkuda ELi toodete tarne Ukrainasse ning ilmselt ka mitte Venemaale ja Valgevenesse. See põhjustab aga kaubandushäireid mitmes sektoris, mis toob ilmselt kaasa turu tasakaalustamatuse siseturul. See mõjutaks Venemaal peamiselt veini ja kangete alkohoolsete jookide, töödeldud toiduainete (sealhulgas töödeldud puu- ja köögiviljad), imiku piimasegude ja lemmikloomatoidu sektorit, Valgevenes puu- ja köögiviljasektorit ning Ukrainas loomsete saaduste sektorit.
(10)

Rakendusmääruse (EL) 2016/1240 artikli 42 lõike 1 punktis b on sätestatud, et liikmesriigid peavad teatama komisjonile vastuvõetavatest taotlustest üks kord nädalas. Toetuskava tõhusaks haldamiseks on vaja sagedasemat teavitamist, et oleks tagatud läbipaistvus, järelevalve ja toetuseks kättesaadavate summade nõuetekohane jaotamine. Seepärast tuleks ette näha erand teatamise sagedusest.
(3)

Esiteks tuleks tunnustatud kauplemisteabearuandluse avalikustaja või tunnustatud aruandlussüsteemi pakkuja tegevust pidada siseturu jaoks väheoluliseks selliste klientide suhtelise arvu põhjal, kes on asutatud muus liikmesriigis kui tunnustatud kauplemisteabearuandluse avalikustaja või tunnustatud aruandlussüsteemi pakkuja päritoluliikmesriik. Kui tunnustatud kauplemisteabearuandluse avalikustajate või tunnustatud aruandlussüsteemi pakkujate pakutavad teenused on suures osas piiriülesed, ei tuleks erandit kohaldata. Teiseks peaks olulisus siseturu jaoks põhinema sellel, milline on asjaomase tunnustatud kauplemisteabearuandluse avalikustaja või tunnustatud aruandlussüsteemi pakkuja teatatud või avaldatud tehingute osakaal kõigis tunnustatud kauplemisteabearuandluse avalikustajate või tunnustatud aruandlussüsteemi pakkujate teatatud või avaldatud tehingutes. Kui see osakaal ületab miinimumkünnise, ei tohiks seda tegevust pidada siseturu jaoks väheoluliseks. Tunnustatud kauplemisteabearuandluse avalikustaja puhul peaks arvutus põhinema finantsinstrumentide võrdlusandmete süsteemile ja finantsinstrumentide läbipaistvuse süsteemile esitatud läbipaistvusandmetel ning tunnustatud aruandlussüsteemi pakkuja puhul pädevatele asutustele esitatud tehinguaruannetel.
(1)

Küprose ametiasutused tegid 15. septembri 2017. aasta kirjas komisjonile ettepaneku näha ette üleminekuperiood nimetuse „Λουκάνικο Πιτσιλιάς“ (Loukaniko Pitsilias) kasutamiseks ettevõtjale Γρηγορίου Β.Ε. Λτδ (Grigoriou B.E. Ltd), kes tõestas riikliku vastulausete ja vastuväidete menetluse käigus, et on toodet registreeritud nimetusega identse nimetuse all seaduslikult turustanud üle viie aasta. Küprose ametiasutused juhtisid tähelepanu sellele, et kõnealune ettevõtja kuulub Küprose lihatoodete ühendusse, kes esitas nimetuse „Λουκάνικο Πιτσιλιάς“ (Loukaniko Pitsilias) registreerimise taotluse kohta riigi tasandil vastuvõetava vastuväite, mille pädev asutus tagasi lükkas. Võttes arvesse asjaolu, et kõnealune ettevõtja täitis määruse (EL) nr 1151/2012 artikli 15 lõikes 1 sätestatud tingimusi, palusid Küprose ametiasutused, et Euroopa Komisjon annaks ettevõtjale üleminekuperioodi võimaluse.
(14)

Kogemuse kontrollimise nõuetega seoses peaksid pädevad asutused hindama, kas reitingusüsteemid, mida krediidiasutus või investeerimisühing kasutas enne sisereitingute meetodi kasutuselevõtmist, on üldjoontes kooskõlas sisereitingute meetodi nõuetega, ning veenduma eelkõige selles, et vähemalt kolm aastat enne sisereitingute meetodi kasutuselevõtmist on reitingusüsteemi kasutatud krediidiasutuse või investeerimisühingu sisemistes riskide mõõtmise ja juhtimise protsessides ning selle suhtes on kohaldatud järelevalvet, sisemist valideerimist ja siseauditeerimist. Selline hindamismetoodika täpsustamine on vajalik minimaalse ühtluse tagamiseks. Pädevad asutused peaksid kontrollima, kas reitingusüsteeme on rakendatud vähemalt kõige põhilisemates kasutusvaldkondades, ning veenduma, et krediidiasutus või investeerimisühing on reitingusüsteeme tegelikult kasutanud ning et nii töötajad kui ka juhtkond on nende parameetritega harjunud ning mõistavad hästi nende tähendust ja puudusi. Lisaks peaksid varasemat kogemust hõlmaval perioodil toimunud järelevalve, valideerimine ja siseauditeerimine tõendama, et reitingusüsteemid vastasid sisereitingute meetodi põhinõuetele ning et neid täiustati selle perioodi jooksul järkjärgult.
6.4.

Kui liikmesriikidel on iganädalaseks hoolduseks ette nähtud fikseeritud ajavahemikud, teatavad nad komisjonile, millisel nädalapäeval ja kellaajal peaks selline hooldus kavakohaselt toimuma. Ilma et see piiraks punktist 6.2 tulenevaid kohustusi, võivad liikmesriigid olukorras, kus nende süsteemid ei ole sellise fikseeritud ajavahemiku jooksul käideldavad, otsustada komisjoni iga kord mitte teavitada.
(9)

Toiduohutusamet jõudis oma 1. veebruari 2012. aasta (8) ja 6. mai 2021. aasta arvamustes (9) järeldusele, et kavandatud kasutustingimuste juures ei avalda äädikhape, naatriumdiatsetaat ja kaltsiumatsetaat kahjulikku mõju loomade tervisele, tarbijate ohutusele ega keskkonnale. Samuti jõudis ta järeldusele, et lahjendatud hapet tuleks käsitada ärritavana ning suuremas kontsentratsioonis on see söövitav ja eriti ohtlik silmadele. Seepärast leiab komisjon, et tuleks võtta asjakohaseid kaitsemeetmeid, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Toiduohutusamet jõudis ka järeldusele, et äädikhapet, naatriumdiatsetaati ja kaltsiumatsetaati on liidus lubatud kasutada toidus säilitusainetena. On mõistlik eeldada, et toidus avalduv toime esineb ka söödas, kui neid kasutatakse võrreldavas kontsentratsioonis ja sarnastes tingimustes.
(1)

„Jah” tähendab, et pädev asutus või liikmesriik, kellel on õigus kasutada asjaomast valikuvõimalust või kaalutlusõigust, on seda teinud. „Ei” tähendab, et pädev asutus või liikmesriik, kellel on õigus kasutada asjaomast valikuvõimalust või kaalutlusõigust, ei ole seda teinud. „Ei ole kohaldatav” tähendab, et valikuvõimaluse kasutamine ei ole võimalik või puudub kaalutlusõigus.
(5)

Taotlejad esitasid täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.
(4)

Euroopa Toiduohutusamet (edaspidi „toiduohutusamet“) jõudis oma 29. septembri 2021. aasta arvamuses (2) järeldusele, et kavandatud kasutustingimuste juures ei avalda Lactiplantibacillus plantarum DSM 26571 preparaat kahjulikku mõju loomade tervisele, tarbijaohutusele ega keskkonnale. Toiduohutusamet jõudis ka järeldusele, et söödalisandit tuleks käsitada hingamiselundite sensibilisaatorina. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Samuti jõudis toiduohutusamet järeldusele, et kõnealune preparaat võib parandada toitainete säilimist silos, mille lähtematerjali on lihtne, mõõdukalt raske või raske sileerida. Amet kinnitas ka määrusega (EÜ) nr 1831/2003 asutatud referentlabori aruande söödas sisalduvate kõnealuste söödalisandite analüüsimise meetodi kohta.
Kõnealused meetmed on vajalikud tagamaks, et määratletud puuviljad on pärit Argentina, Brasiilia, Lõuna-Aafrika, Uruguay ja Zimbabwe riiklike taimekaitseorganisatsioonide registreeritud ja nende poolt heakskiidetud tootmispaikadest ja -kohtadest. Samuti on need vajalikud selle tagamiseks, et määratletud puuviljadega on kaasas jälgitavuskood, mis võimaldab määratletud taimekahjustaja avastamisel teha vajaduse korral kindlaks tootmiskoha. Need meetmed on vajalikud ka tagamaks, et määratletud puuviljad on pärit tootmiskohtadest, kus määratletud taimekahjustajat ei ole eelneval ja jooksval kaubandushooajal leitud.
(39)

Lisaks tuletas komisjon seoses uurimise etapiga meelde, et tema otsus läbivaatamised lõpetada ei põhinenud tüüpiliste mahtude puudumisel, vaid selle hindamisel, kas taotluse esitajate ekspordihind, võttes arvesse iga taotluse esitaja väikest ekspordimahtu vaid ühe müügitehingu raames, oli piisav, et täpselt kajastada eksportijate praegust ja tulevast ekspordikäitumist. Nagu põhjenduses (23) märgitud, oli igal eksportijal kogu läbivaatamisega seotud uurimisperioodi jooksul ainult üks eksporditehing, mistõttu komisjon viis läbi põhjaliku analüüsi selle ühe eksporditehingu hinna asjakohasuse kohta. Erinevalt alusmääruse artikli 5 kohasest algsest uurimisest, on läbivaatamisega seotud uurimise ja eelkõige uut eksportijat käsitleva läbivaatamise puhul eksportija see, kes taotleb läbivaatamise algatamist nende tehingute alusel, mille puhul ta teab, et neid kasutatakse tavaliselt dumpingumarginaali arvutamiseks. Lisaks tuletab komisjon meelde, et ta on kohustatud tagama kehtivate tollimaksude tulemuslikkuse, et mitte kahjustada alusmääruse eesmärki leevendada liidu tootmisharu olukorda, tasakaalustades selleks esialgsel uurimisperioodil kindlaks tehtud dumpinguhinnaga impordi kahjustava mõju. Selle põhjal oleks arvestades asjaolu, et läbivaatamisega seotud uurimisperioodil toimus vaid üks tehing, vaja läbivaatamisega seotud uurimise kontekstis täiendavaid kinnitusi selle kohta, et selline ekspordihind on piisav, et teha piisavalt täpne järeldus dumpingu kohta, mis hoiaks ära olemasolevate tollimaksude mõju kahjustamise. Seetõttu otsustas komisjon uurida ja analüüsida kõiki kaebuse esitajatelt saadud asjakohaseid tõendeid, sealhulgas hindu muudel eksporditurgudel ja selgitusi nende üksiktehingute ilmse kõrvalekalde kohta liidu turuhindadest. Selle uurimise tulemusena leidis komisjon eespool esitatud põhjustel, et kolme eksportija vastavate tehingute ekspordihinnad ei olnud dumpingu kohta piisavalt täpsete järelduste tegemiseks asjakohased. Seega leidis komisjon kõigi uurimise käigus kogutud tõendite põhjal ja kehtivate tollimaksude tulemuslikkuse tagamiseks, et jääktollimaksu kohaldamine kaebuse esitajate suhtes on käesoleval juhul asjakohane. Seepärast lükati need väited tagasi.
(6)

Euroopa Toiduohutusamet (edaspidi „toiduohutusamet“) jõudis oma 5. mai 2021. aasta arvamuses (3) järeldusele, et kavandatud kasutustingimuste juures ei avalda eeterlik litseamarjaõli kahjulikku mõju ei loomade ega tarbijate tervisele ega keskkonnale. Toiduohutusamet jõudis ka järeldusele, et eeterlikku litseamarjaõli tuleks käsitada nahka ja silmi ärritavana ning nahka ja hingamisteid sensibiliseerivana. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele.
(4)

Euroopa Toiduohutusamet (edaspidi „toiduohutusamet“) jõudis oma 30. septembri 2021. aasta arvamuses (2) järeldusele, et kavandatud kasutustingimuste juures ei avalda 3-nitrooksüpropanool kahjulikku mõju lüpsilehmade ja karja taastootmiseks ettenähtud lehmade tervisele, tarbijaohutusele ega keskkonnale. Toiduohutusamet jõudis järeldusele, et söödalisandit tuleks pidada silmi ja nahka ärritavaks ning 3-nitrooksüpropanool võib olla sissehingamise korral kahjulik, kui on olemas võimalik oht, et seda hingatakse sisse. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Peale selle tuleks sissehingamise ohtu vähendada nii, et turule viiakse söödalisand, mis sisaldab sissehingatavaid osakesi tühisel määral. Toiduohutusamet jõudis järeldusele, et söödalisand võib lüpsilehmade ja karja taastootmiseks ettenähtud lehmade puhul vähendada enteraalse metaani teket. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.
1) Valgurikas fraktsioon, mis saadakse hernejahu eraldamisel valgurikkaks ja tärkliserikkaks fraktsiooniks; toode esitatakse tollile beeži peene pulbri või graanulite kujul väikestes (15–20 kg) või suurtes kottides (500–1 000 kg). Tootel on järgmised analüütilised omadused (kuivmassi sisaldus): — 7,4 % tärklist — 54 % valku Toode on valmistatud kuivatatud hernestest (Pisum sativum), mida pestakse, kooritakse ja jahvatatakse hernejahu saamiseks. Seejärel eraldatakse jahu tsentrifuugis valgurikkaks ja tärkliserikkaks fraktsiooniks. Pärast seda jäetakse valgurikas fraktsioon pulbriks või aglomeeritakse graanuliteks. Toodet kasutatakse selgelt üksnes loomasöödana.

2309 90 31
(1)

Määruses (EL) 2019/2144 on sätestatud mootorsõidukite üldine kohustus varustada need teatavate kõrgtehnoloogiliste sõidukisüsteemidega. Kõnealuse määruse II lisas tuleks loetleda mootorsõidukite tüübikinnituse nõuded seoses sündmuste salvestitega ja nende süsteemide kui eraldi seadmestike tüübikinnituse nõuded. Nende nõuete juurde on vaja kehtestada üksikasjalikud ühtlustatud normid sellise tüübikinnituse konkreetsete katsemenetluste ja tehniliste nõuete kohta.
(25)

Seoses minimaalse eeldusega tuletas komisjon meelde, et kaebuses esitati piisavalt tõendeid selle kohta, et Korea Vabariigist pärit import lõi liidu tootmisharu hinnad märkimisväärselt alla, s.o [10–30 %]. Juba see iseenesest on piisav tõend dumpinguhinnaga impordi mõju kohta liidu hindadele. See nähtub alusmääruse artikli 3 lõike 3 sõnastusest, milles nimetatakse hindade allalöömist ja hinnasurvet võimalike alternatiivsete mõjudena, mida dumpinguhinnaga import võib liidu hindadele avaldada. Seega ei olnud kaebuses esitatud väide, et hinnad langesid [30–60 %], vajalik selleks, et esitada piisavad tõendid selle kohta, et Korea Vabariigist imporditakse ülisuure imamisvõimega polümeere kahjustavate hindadega. Igal juhul ei ole kaebuse esitaja valitud sihtkasum turuhinnast madalama hinnaga müüki käsitleva komisjoni analüüsi jaoks siduv. Alusmääruse artikli 7 lõikes 2c on märgitud, et sihtkasum ei tohi olla alla 6 %. Isegi 6 % suuruse sihtkasumiga kohandatuna näitas kaebuse esitaja arvutus ikkagi suurt turuhinnast madalama hinnaga müügi marginaali. Seega ei ole oluline see, et kaebuse esitaja ei põhjendanud valitud 10 % suurust sihtkasumit.
(4)

Euroopa Toiduohutusamet (edaspidi „toiduohutusamet“) jõudis oma 29. septembri 2021. aasta arvamuses (3) järeldusele, et kavandatud tingimuste juures ei avalda naatriumbensoaat kahjulikku mõju loomade tervisele, tarbijate ohutusele ega keskkonnale. Seda järeldust võib laiendada ka muudele kasvatatavatele sigalastele. Toiduohutusamet jõudis järeldusele, et söödalisandit tuleks käsitada nahka sensibiliseeriva ainena ja et söödalisandi pulbriline koostis kujutab endast riski sissehingamisel. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Peale selle järeldas toiduohutusamet varem hinnatud efektiivsusandmete põhjal, et söödalisand võib võõrdepõrsaste puhul tõhus olla. Võõrdepõrsaste puhul saavutatud efektiivsuse kohta tehtud järeldusi võib vastaval füsioloogilisel etapil laiendada ka muude sigalaste kasvatavatele liikidele. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
(6)

Euroopa Toiduohutusamet (edaspidi „toiduohutusamet“) jõudis oma 29. septembri 2021. aasta arvamuses (3) järeldusele, et kavandatud kasutustingimuste korral ei avalda sidruniekstrakti preparaat kahjulikku mõju loomade ja tarbijate tervisele ega keskkonnale. Toiduohutusamet jõudis ka järeldusele, et sidruniekstrakti preparaati tuleks käsitada nahka ja silmi ärritavana ning et sellel võivad olla söövitavad omadused. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele.
(13)

Taotletud erand on kooskõlas määruse (EÜ) nr 1967/2006 artikli 8 lõike 1 punktiga h, mis on asendatud määruse (EL) 2019/1241 artikli 8 lõikega 1 ja IX lisa B osa I jaoga, kuna see on seotud traaleritega, mille võrgusilma suurus on vähemalt 40 mm.
Beauveria bassiana tüvi 203 Registreerimisnumber Madalmaades Utrechtis asuvas kultuuride kogus Centraal Bureau voor Schimmelcultures (Fungal Biodiversity Centre, Institute of the Royal Netherlands Academy of Arts and Sciences): CBS 121097

Ei kohaldata

Beauveritsiini piirnorm: 80 μg/kg valmistootes.

19. aprill 2022

18. aprill 2032
(9)

Kui ületatakse 30 % turuosa künnis, ei saa eeldada, et aluslepingu artikli 101 lõike 1 kohaldamisalasse kuuluvatest vertikaalsetest kokkulepetest tulenevad objektiivsed eelised oleksid üldjuhul sellist laadi ja sellise ulatusega, et need kompenseeriksid negatiivse mõju, mille nad konkurentsile tekitavad. Samal ajal ei saa eeldada, et kõnealused vertikaalsed kokkulepped kuuluvad aluslepingu artikli 101 lõike 1 kohaldamisalasse või et need ei vasta aluslepingu artikli 101 lõikes 3 sätestatud tingimustele.
(6)

Toiduohutusamet esitas 15. aprillil 2019 komisjonile ja liikmesriikidele teadusliku arvamuse, (2) milles on jõutud järeldusele, et esitatud andmete alusel ei ole teaduslikud tõendid piisavad, et tõendada põhjusliku seose olemasolu toote Nutrimune (pastöriseeritud kooritud lehmapiim, mida on fermenteeritud bakteriga Lactobacillus paracasei CBA L74) tarbimise ning väikelaste seedekulgla ja ülemiste hingamisteede haigusetekitajate vastase immuunkaitse vahel. Kuna kõnealune tervisealane väide ei vasta määruses (EÜ) nr 1924/2006 sätestatud nõuetele, ei tohiks lubada seda esitada.